**Ministru kabineta noteikumu projekta „Grozījums Ministru kabineta 2011. gada 13. decembra noteikumos Nr. 950 „** **Augu aizsardzības līdzekļu lietošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījums Ministru kabineta 2011. gada 13. decembra noteikumos Nr. 950 „Augu aizsardzības līdzekļu lietošanas noteikumi”” (turpmāk – noteikumu projekts) ir sagatavots, pamatojoties uz Augu aizsardzības likuma 5. panta 5. punktu un 9. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2011.gada 13.decembra noteikumi Nr.950 „Augu aizsardzības līdzekļu lietošanas noteikumi” (turpmāk – noteikumi Nr.950). Ministru kabineta 2011. gada 13. decembra noteikumos Nr.949 „Noteikumi par augu aizsardzības līdzekļu laišanu tirgū” (turpmāk – noteikumi Nr.949) izdarīti grozījumi, paplašinot to laboratoriju loku, kuras sniedz pakalpojumus pesticīdu noteikšanas jomā, un nosakot, ka pakalpojumus var sniegt gan laboratorija, kas akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, gan cita Eiropas Savienības dalībvalsts vai Eiropas Ekonomikas zonas valsts akreditācijas institūcijā akreditēta laboratorija, gan laboratorija, kurai pesticīdu noteikšanas jomā ir ieviesta kvalitātes sistēma "Laba laboratorijas prakse". Noteikumos Nr.950 saistībā ar augu aizsardzības līdzekļu atliekvielu noteikšanu vēl ir saglabājies regulējums, kas sašaurina potenciālo pakalpojumu sniedzēju loku.Tādējādi tiks saskaņotas augu aizsardzības līdzekļu un to atliekvielu noteikšanas prasības, ietverot noteikumos Nr.949 jau apstiprināto regulējumu attiecībā uz laboratorijai izvirzāmajām prasībām, un līdz ar to tiks veicināta savstarpējā konkurence starp prasībām atbilstošām laboratorijām.Noteikumu projekts problēmu atrisinās pilnībā. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Laboratorijas, kas atbilst noteiktajiem kritērijiem un spēj sniegt pakalpojumus augu aizsardzības līdzekļu atliekvielu noteikšanas jomā |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III, IV un V sadaļa- projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu no 2017. gada 13. aprīļa ievietota tīmekļa vietnē [www.zm.gov.lv](http://www.zm.gov.lv) sabiedriskajai apspriešanai. |
| 2. Sabiedrības līdzdalība projekta izstrādē  | Sabiedriskā apspriešana |
| 3. Sabiedrības līdzdalības rezultāti | Par tīmekļa vietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izpildi nodrošinās Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs J. Dūklavs

Zemkopības ministrijas valsts sekretāre D.Lucaua

Lifānova 29481704

kristine.lifanova@vaad.gov.lv